Bathyllus
Bathyllus (Graece Βαθύλλος) fuit pantomimus ex Alexandria oriundus, qui Augusto imperante Romae fabulas pantomimicas actitavit. Adulescens in servitutem abductus Maecenati serviebat deliciae eius factus. Artem suam cordace novavit, saltatione lasciva veteris comoediae, ita ut matronis furorem libidinis immitteret. Alioqui se in comoediam demisit. Libertinus fere anno 22 a.C.n. scholam pantomimicae artis condidit. In arte pantomimi cum Pylade Cilice certabat, qui quidem se in tragoediam incumbebat. Ambo pantomimum in perfectionem perduxerunt.